Waylon

Ο Βίλεμ Μπέικερκ (Ολλανδικά: Willem Bijkerk, γενν. 20 Απριλίου 1980) ευρέως γνωστός με το καλλιτεχνικό Waylon, είναι Ολλανδός τραγουδιστής. Τα καλλιτεχνικό του όνομα προήλθε από το όνομα του ειδώλου του Waylon Jennings. Εκπροσώπησε την Ολλανδία μαζί με την Ίλσε ΝτεΛάνγκε ως συγκρότημα The Common Linnets στον Διαγωνισμό Τραγουδιού της Γιουροβίζιον το 2014, καταλαμβάνοντας την δεύτερη θέση στον τελικό. Εκπροσώπησε την Ολλανδία στον Διαγωνισμό Τραγουδιού της Γιουροβίζιον το 2018, καταλαμβάνοντας τη 18η θέση.

 Ο Μπέικερκ γεννήθηκε στο Άπελντοορν και ξεκίνησε τη σταδιοδρομία του το 1995, συμμετέχοντας στο τηλεοπτικό πρόγραμμα Telekids στο οποίο τραγούδησε το Harry Stallion. Από την παιδική του ηλικία, εμπνεόταν από την κάντρι μουσική και έπαιζε τα ντραμς με το συγκρότημα West Virginian Railroad. Υπέγραψε συμβόλαιο στην EMI το 1997 και πήγε στην Νάσβιλ για να ηχογραφήσει έναν δίσκο. Ο δίσκος αυτός δεν ολοκληρώθηκε ποτέ. Το 2001 έζησε και εργάστηκε για έναν χρόνο στις Ηνωμένες Πολιτείες όπου έκανε συναυλίες μαζί με το είδωλό του Waylon Jennings. Μετά τον θάνατο του Jennings το 2002, o Μπέικερκ επέστρεψε στην Ολλανδία. Το ταλέντο του Μπέικερκ αναπτύχθηκε περαιτέρω με την Lisa Boray. Μετά την επιστροφή του από τις Ηνωμένες Πολιτείες, έγινε μέλος του συγκροτήματος Santa Rosa. Τραγούδησε επίσης με το συγκρότημα Millstreet. Το 2005 ο Μπέικερκ και η Rachel Kramer συμμετείχαν ως το ντουέτο Rachel & Waylon στα προημιτελικά του Εθνικού Διαγωνισμού Τραγουδιού στην Ολλανδία με το τραγούδι "Leven als een beest." Ο Μπέικερκ έλαβε μέρος στην πρώτη σεζόν του Ολλανδία Έχεις Ταλέντο που προβλήθηκε στο SBS 6 το 2008. Πέρασε από οντισιόν με το τραγούδι του Τζέιμς Μπράουν It's a Man's Man's Man's World. Έλαβε θετικά σχόλια από τους κριτές Henkjan Smits και Patricia Paay. Ο Bijkerk έφτασε στον τελικό και έλαβε την δεύτερη θέση. Τον επόμενο χρόνο, ο Bijkerk υπέγραψε συμβόλαιο με την Universal Music. Το πρώτο του single Wicked Way κυκλοφόρησε στις 7 Αυγούστου 2009 και αποτέλεσε μια ιδέα του δίσκου Wicked Ways, που κυκλοφόρησε αργότερα τον ίδιο μήνα. Ο δίσκος Wicked Way κατέκτησε την δέκατη θέση στα ολλανδικά Top 40 charts. Τον Απρίλιο του 2010, ο Μπέικερκ κέρδισε το πρώτο του μεγάλο μουσικό βραβείο ως Πρωτοεμφανιζόμενος. Έναν μήνα αργότερα, έλαβε τον χρυσό δίσκο για το πρώτο του άλμπουμ στο τηλεοπτικό πρόγραμμα De Wereld Draait Door. Τον Ιούνιο του 2010 ο Waylon ήταν ένας από τους νικητές στα βραβεία TMF, στα οποία κέρδισε το βραβείο Borsato Award ως νέο ταλέντο. Ο Μπέικερκ κυκλοφόρησε το τραγούδι The Escapist τον Οκτώβριο του 2011 και ήταν το πρώτο single από τον δεύτερο δίσκο του After All, ο οποίος κυκλοφόρησε στις 3 Νοεμβρίου 2011. Ακολούθησαν τα singles Lose It και Lucky Night. Ο Μπέικερκ ψηφίστηκε ως ο καλύτερος τραγουδιστής στα βραβεία 3FM τον Απρίλιο του 2012. Μαζί με την τραγουδίστρια Ilse Delange, ο Μπέικερκ ήταν η συμμετοχή της Ολλανδίας στον Διαγωνισμό Τραγουδιού της Γιουροβίζιον το 2014 στην Κοπεγχάγη. Συμμετείχαν ως το ντουέτο The Common Linnets και τραγούδησαν το κάντρι τραγούδι Calm After the Storm. Κατέκτησαν την δεύτερη θέση με ένα σύνολο 238 βαθμών, πίσω από την Κοντσίτα Βουρστ από την Αυστρία που έλαβε 290 βαθμούς. Ο Μπέικερκ έκανε μια τελευταία συναυλία με την Delange στις 21 Ιουνίου 2014 στο Ένσχεντε (Enschede) και μετά αποχώρησε από το συγκρότημα The Common Linnets. Ο τρίτος δίσκος του Heaven After Midnight κυκλοφόρησε τον Σεπτέμβριο του 2014 και κατέκτησε την πρώτη θέση στα ολλανδικά iTunes charts καθώς και την πρώτη θέση στο top 100 των ολλανδικών άλμπουμ κατά την εβδομάδα κυκλοφορίας του. Εργάστηκε στο Νάσβιλ και στο Χόλυγουντ μαζί με τον Bruce Gaitsch, που είχε συνεργαστεί με την Μαντόνα. Στις 9 Νοεμβρίου 2017 ανακοινώθηκε ότι ο Waylon θα εκπροσωπούσε την Ολλανδία στον Διαγωνισμό Τραγουδιού της Eurovision το 2018. Ανάμεσα στις 26 χώρες που προκρίθηκαν στον τελικό του διαγωνισμού, ο Waylon με το τραγούδι "Outlaw In 'Em" κατέκτησε τη 18η θέση. Νυμφεύτηκε το 2002, έγινε πατέρας ενός αγοριού και πήρε διαζύγιο μετά από τρία χρόνια γάμου. "Eurovision 2014 Results: Voting & Points". Eurovision World Roggeveen, Herman (19 October 2009). "Waylon was Harrie de Hengst uit Telekids" Αρχειοθετήθηκε 2017-11-10 στο Wayback Machine.. NLpop (στα ολλανδικά) "Waylon Biografie". NPO Radio 2 Soul & Jazz (στα ολλανδικά) "Nederlandse zanger tekent bij Motown". NU.nl (στα ολλανδικά). 23 July 2009 "Ilse DeLange en Waylon naar Eurovisie Songfestival". AD.nl. 25 November 2013 Granger, Anthony (28 May 2014). "The Netherlands: Waylon Leaves The Common Linnets". Eurovoix Knoops, Roy (29 May 2014). "ESC Today". The Netherlands: Waylon Decides To Fly Free "Waylon - Heaven After Midnight". Dutch Charts "Waylon schreef nieuw album in tien dagen". NU.nl. 15 January 2014 Cortie, Patricia (8 May 2010). "Waylon verliet vrouw voor droom". De Telegraaf (στα ολλανδικά) "Waylon - Wicked Ways". Discogs "Waylon – After All". Discogs "Waylon – Heaven After Midnight". Discogs